Nokkrar góðar ástæður fyrir því að búa barnamatinn til heima ! Ég hef oft fengið þá spurningu í gengum tíðina hvers vegna ég sé að standa í þessu „ veseni “ við að búa til mestallan mat ofan í börnin mín sjálf þegar það er svo auðvelt að grípa tilbúinn mat úr hillum verslana . Svarið má finna hér 🙂 Bragð , lykt , litur og áferð Heimatilbúinn matur bragðast betur . Það er bara þannig með allan mat , ferskur matur úr gæða hráefnum bragðast betur en matur sem getur staðið á hillu í marga mánuði eða jafnvel ár án þess að skemmast . Geymsluþol Tilbúinn barnamat er oftast hægt að geyma í fleiri fleiri mánuði og allt upp í 2 - 3 ár . Mér finnst ekki ákjósanlegt að gefa barninu mínu mat sem er eldri en það sjálft Næringargildi Til þess að maturinn endist svo mánuðum eða árum skiptir þurfa framleiðendur að hita hráefnin svo gríðarlega mikið að næringarefni tapast í ferlinu . Umhverfið Mörg framleiðslufyrirtæki kaupa hráefni í Suður - Ameríku þar sem það er ódýrast , flytja það til Asíu þar sem það er verkað í mat og svo er það flutt þaðan í verslanir um allan heim . Með því að velja íslenskt ræktað grænmeti og ávexti ( þegar þess er kostur ) og útbúa matinn sjálf / ur þá sparast umhverfinu heilmikið eldsneyti sem annars fer í flutning á hráefni . En eins og við vitum eigum við ekki alltaf kost á íslenskt ræktuðu því miður , oft þurfum við að notast við hráefni erlendis frá en með að útbúa matinn sjálf fækkar samt viðkomustöðum hráefnisins og getum við þar með dregið úr mengun . En endilega vandið valið og skoðið merkingar á vörunum vel . Umfram allt gerið það sem virkar fyrir ykkur og barnið ykkar hvort sem það er að elda sjálf eða kaupa tilbúinn mat .